
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 15 στρεμμάτων στη θέση Ψω- 
μαίΐκα Λαγγάδα της Κοινότητας θέας του Νομού Αχαΐας. . . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου Δήμου Θεσσαλονίκης (ν. Θεσσα¬ 


λονίκης).. 2 

Έγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Φλώρινας (Ν. Φλώρινας) για τον καθορισμό χώρου 
ανέγερσης κτιρίων Κέντρου Τεχνικού Ελέγχου Οχημάτων 
(ΚΤΕΟ) και καθορισμός όρων και περιορισμών δόμησης αυτού. 3 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Παπαφλέσσα 3 στο Δήμο Πάτρας (Ν. Αχαΐας) και καθορι¬ 
σμός ειδικών όρων και περιορισμού δόμησης». 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2147 (1) 

Κήρυξη ως αναδασωτέας έκτασης 15 στρεμμάτων στη θέση Ψωμαίϊκα 
Λαγγάδα της Κοινότητας Θέας του Νομού Αχαΐας. 

Ο ΔΑΣΑΡΧΗΣ ΠΑΤΡΩΝ 

Έχοντας υπόψη: 

1. Το άρθρο 117 παρ. 3 του Συντ/τος της Χώρας. 


2. Τις διατάξεις του Ν. 3200/55 περί διοικητικής αποκέντρωσης, 
που τροποποιήθηκε και συμπληρώθηκε μεταγενέστερα με το Ν.Δ. 332/ 
70. 

3. Τις διατάξεις του Ν. 998/1970 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) 60417/1180/8.7.80, β) 182447/3049/24.9.80. 

Την με αριθμ. Ζα/160/26.1.84 απόφαση του Νομάρχη Αχαΐας, 
περί εξουσιοδότησης των προϊσταμένων των Υπηρεσιών να υπογράφουν 
με εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της δασικής βλάστησης που καταστράφηκε από πυρκαϊά την 
2.2.1992 το δημόσιο πευκοδάσος των 15 στρεμμάτων που βρίσκεται 
στη θέση Ψωμαίϊκα - Λαγγάδα της Κοινότητας θέας και προσδιορίζε¬ 
ται από τα στοιχεία Α, Β, Γ, Δ, Ε, Ζ, Η, Θ, I, Α όπως φαίνονται στο 
συνημμένο διάγραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Με δημόσιο παυκοδάσος και αγροτικές εκτάσεις. 

Δυτικά: Με δημόσιο πευκοδάσος. 

Βόρεια: Με αγροτικές εκτάσεις και δημ. πευκοδάσος. 

Νότια: Με αγροτικές εκτάσεις και δημ. πευκοδάσος. 

Η παρούσα ισχύει μετά τη δημοσίευσή της στην Κοινότητα θέας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 39 Μαρτίου 1992 

Με εντολή Νομάρχη 
Ο Δασάρχης 
ΝΙΚ. ΠΕΤΡΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση μεταφοράς συντελεστή δόμησης ακινήτου που βρίσκεται εντός 

του ρυμοτομικού σχεδίου Δήμου Θεσσαλονίκης (ν. θεασαλονί- 

κης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α’ 154), 
όπως τροποποιήθηκε με το 367/1987 π. δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και κυβερνητικά όργανα» (Α' 137). 

5. Την 3669/22.7.1991 πράξη συναίνεσης ενώπιον της συμβο¬ 
λαιογράφου Θεσσαλονίκης Ειρήνης Κομνηνού Τσούκα, της Άννας Σχο- 
λάρχου αποκλειστικής κυρίας του παρακάτω περιγραφομένου ακινήτου. 

6. Τις 408/1990 και 132/1991 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την 33755/18.9.1991 απόφαση του Τπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Τπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Έγκρίνεται η μεταφορά συντελεστή δόμησης του ρυμοτομουμένου με 
τα από 27.1.1925 δ/γμα (Α' 24), 3.5.1935 δ/γμα (Α' 188), 
2.12.1966 δ/γμα (Δ' 43), ακινήτου (βαρυνομένου) που βρίσκεται 
εντός του ρυμοτομικού σχεδίου Δήμου Θεσσαλονίκης (ν. Θεσσαλονίκης) 


και ειδικότερα επί των οδών Σόλωνος και Πέτρου Συνδίκα, του οποίου 
την αποκλειστική κυριότητα έχει η Άννα Σχολάρχου, όπως το βαρυνό- 
μενο ακίνητο φαίνεται με στοιχεία 1, 2, 4„5, 69 εγ., 64 ερ., 1 στο σχε¬ 
τικό πρωτότυπο διάγραμμα σε κλίμακα 1: 200, που θεωρήθηκε από 
τον προϊστάμενο της διεύθυνσης Τοπογραφικών Εφαρμογών με την 
8667/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 204,50 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3. 

δ) Δομήσιμες επιφάνειες που αντιστοιχούν σ’ αυτό: 204,50 τ. X 3 = 
613,50 τ.μ. 

ε) Μεταφερόμενες δομήσιμες επιφάνειες: 143,15 τ.μ. (204,50 τ.μ. 
X 70% = 143,152 τ.μ.) από ισόγειο και 470,35 τ.μ. (613,50 τ.μ. - 
143,13 τ.μ. = 470,35 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης της 
όνομα της Άννας Σχολάρχου για εμβαδόν 613,50 τ.μ. (εκ των οποίων 
143,15 τ.μ. από ισόγειο και 470,35 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημαρίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ . 

ΑΧΙΛΛΕΑΣ Γ. ΚΑΡΑΜΑΝΛΗΣ 

(3) 

Έγκριση τοπικού ρυμοτομικού σχεδίου στην εκτός σχεδίου περιοχή του 
Δήμου Φλώρινας (Ν. Φλώρινας) για τον καθορισμό χώρου ανέγερ¬ 
σης κτιρίων Κέντρου Τεχνικού Ελέγχου Οχημάτων (ΚΤΕΟ) και κα¬ 
θορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παρ. 13 του άρθρου 8 του ν. 1512/ 
1985 «Τροποποίηση και συμπλήρωση πολεοδομικών διατάξεων ρύθ¬ 
μιση συναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7,8 (παρ. 1) και 9 του ν. 1577/1905 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 13 (παρ. 1, 2, 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδος «ΟΚΧΕ» και άλλες σχετικές δια¬ 
τάξεις» (Α' 141) και με το άρθρο 1 (παρ. 3 και 4) του ν. 1772/1988 
«Τροποποίηση του ν. 1577/1985 «Γ0Κ» και άλλες σχετικές διατά¬ 
ξεις» (Α' 91). 

3. Τις διατάξεις του άρθρου 23 (παρ. 1 εδ. ιδ') του ν. 1558/1985 
«Κυβέρνηση και Κυβερνητικά Όργανα» (Α' 137). 

4. Την 31/1992 γνωμοδότηση του Συμβουλίου της Επικράτειας με 
Λρόταση του Τπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του εγκεκριμένου 
ρυμοτομικού σχεδίου περιοχή του Δήμου Φλώρινας (Ν. Φλώρινας) για 
τον καθορισμό χώρου ανέγερσης κτιρίων Κέντρου Τεχνικού Ελέγχου 
Οχημάτων (ΚΤΕΟ) όπως φαίνεται με στοιχεία α, β, γ, δ, α στο σχετικό 
πρωτότυπο διάγραμμα σε κλίμακα 1:500 που θεωρήθηκε από τον 


Προϊστάμενο της Διεύθυνσης Τοπογραφικών Εφαρμογών την 5023/ 
1992 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Άρθρο 2 

Στο πρόσωπο του οικοπέδου, οικοδομημένου ή μη που βρίσκεται 
στον παραπάνω καθοριζόμενο χώρο επιβάλλεται προκήπιο πλάτους 
δέκα (10) μέτρων όπως φαίνεται στο ίδιο διάγραμμα. 

Άρθρο 3 

Οι όροι και περιορισμοί δόμησης του παραπάνω καθορίζονται ως 
εξής: 

α. Μέγιστο ποσοστό κάλυψης: είκοσι τοις εκατό (20%). 

β. Συντελεστής δόμησης: εννέα δέκατα (0,9). 

γ. Μέγιστο επιτρεπόμενο ύψος των κτιρίων δώδεκα (12) μέτρα. 

δ. Πάνω από το μέγιστο επιτρεπόμενο ύψος επιτρέπεται η κατασκευή 
στέγης μεγίστου ύψους δύο (2) μέτρων. 

ε. Ελάχιστη απόσταση κτιρίων από τα όρια του γηπέδου: δέκα (10) 
μέτρα. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 51672/1825 (4) 

Χαρακτηρισμός ως διατηρητέου του κτιρίου που βρίσκεται επί της οδού 

Παπαφλέσσα 3 στο Δήμο Πάτρας (Ν. Αχαΐας) και καθορισμός ειδι¬ 
κών όρων και περιορισμού δόμησης». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3, και 5 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Την ΐ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων» (ΦΕΚ 858/Β/ 
18.10.1991). 

4. Την από 21.5.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Το γεγονός ότι παρήλθε άπρακτη η προθεσμία που προβλέπεται 
από την παρ. 2 του άρθρου 4 του ν. 1577/1985 «ΓΟΚ» (Α' 210), χω¬ 
ρίς να περιέλθουν στην Δ/νση Πολεοδομικού Σχεδιασμού, Τμήμα Πα¬ 
ραδοσιακών Οικισμών τυχόν αντιρρήσεις των ενδιαφερομένων Ευθυ¬ 
μίου Σιάχου και Ισμήνης Αγγελοπούλου, αποφασίζουμε: 


1. Χαρακτηρίσεται ως διατηρητέο το κτίριο που βρίσκεται εντός του 
ρυμοτομικού σχεδίου Δήμου Πατρέων (Ν. Αχαΐας), επί της οδού Παπα¬ 
φλέσσα 3 φερόμενο ως ιδιοκτησία Ευθυμίου Σιάχου και Ισμήνης Αγγε¬ 
λοπούλου, όπως φαίνεται σημειωμένο με μαύρη γραμμή εντός κύκλου 
στο σχετικό πρωτότυπο διάγραμμα σε κλίμακα 1:5000 που θεωρήθηκε 
από τον Προϊστάμενο της Δ/ναης Τοπογραφικών Εφαρμογών με την 
51672/1992 πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Στο προτεινόμενο ως διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του προτεινόμενου ως διατηρη¬ 
τέου κτιρίου, εφόσον δεν αλλοιώνεται ο αρχιτεκτονικός χαρακτήρας. 

4. Απαγορεύεται η τοποθέτηση φωτεινών, η μη επιγραφών και δια¬ 
φημίσεων στο διατηρητέο κτίριο, πλην των αναγκαίων επιγραφών, πε¬ 
ριορισμένων διαστάσεων που υποδηλώνουν την χρήση του. 

5. Για οποιαδήποτε επέμβαση στο εσωτερικό ή εξωτερικό του κτιρίου 
καθώς και για την τοποθέτηση επιγραφών, απαιτείται η έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η (απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1992 

Με εντολή Υπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






